Vertolyot 4500 metrdan yuqori balandlikda parvoz qilib, 160 kilogrammgacha yukni 800-850 kilometr masofaga yetkazishi mumkin. Foto: Anadolu Agency Turkiyaning Titra Technology texnologik kompaniyasi oddiy vertolyotni uchuvchisiz boshqariladigan vertolyotga aylantirdi. Bu haqda Onado‘lu agentligi xabar bermoqda. "Biz 2021 yil oxirigacha ommaviy ishlab chiqarishni yo‘lga qo‘ymoqchimiz", – dedi kompaniya rahbari Salmon Do‘nmaz. Uning so‘zlariga ko‘ra, uchuvchisiz boshqariladigan vertolyot 4500 metrdan yuqori balandlikda parvoz qilib, 160 kilogrammgacha yukni 800-850 kilometr masofaga yetkazishi mumkin. Xabar qilinishicha, loyiha Belarus muhandislik firmasi bilan hamkorlikda amalga oshirilgan. Do‘nmasning so‘zlariga ko‘ra, vertolyotdan favqulodda vaziyatlarda hamda logistika maqsadlarida foydalanish mumkin. U shuningdek, harbiy amaliyotlar olib borilayotgan hududlarga o‘q-dorilar yetkazib berishi mumkin.